་དྭེ་ཡ་སཀྵ་ལ་རཱུ་པ་པ་ཊུ་སིདྦྷ་པ་ར་ཡུཀྟ་སརྦ་ཀཱུ་ལ་པྲགྷུ་པེ་རོ་ཙཽཌྷཱ་པ་ན་ནཱ་བ་གུ་ཎ་ནཱ་ཐ་སྱ་བི་མོ་ཀྵ་བི་ཧ་ར་ཏིསྨ།།
།།དུས་གསུམ་གྱི་རྒྱལ་བ་སྲས་བཅིས་ཀྱི་མཁྱེན་བརྩེའི་སྤྱི་གཟུགས་མཁས་པ་དང་གྲུབ་པའི་ཕ་རོལ་ཏུ་སོན་པ་རེག་ཀུན་ཁྱབ་བདག་གཡུ་ཐོག་གསར་མ་ཡོན་ཏན་མགོན་པོའི་རྣམ་པར་ཐར་པ་བཞུག་སོ།།།

མྲབྷཀྵེ།རྨ་མམ྄།ཊས།ཨརྻ།།མྃ།གྷ།༈།ཊཱ།མླེཏྶརྠ་ཨཱཪྴརྨ།།པྤཿ།རྨརྠ།ྉྤརྠཥྚརྠ་ནྱཿམ་ཀཱརྨོ།༩རཱརྦཋཀྲ་མུཀྑམ྄།མྦས྄རྨརྠ།
ལ་ཀྵཱི་གུནྱཻ་ཀ་ལ་པ་རི་སཱ་མ་བྷ་ནཱ་ཤྲཱི་མཱ་ནཱ་ཐཾ་ཛྙཱ་ད་ཡ་ཧི་ར་སྨི་ཤྭེ་ཏེ།ཛཱནྠི་སརྞྞ་ཏུ་ཨུ་ད་ཡ་ཡཱ་ཧོ་སཽ་ཧི་ཏྱཱ་ནཱ་མུ་པྲེ་ཎ་ཨ་བ་ས་དཱ་པཱ་ལ་ནྱཱ།།
༅༅།།ཕུན་ཚོགས་ཡོན་ཏན་ཆ་ཤས་རབ་རྫོགས་པའི།།དཔལ་ལྡན་མགོན་པོ་མཁྱེན་བརྩེའི་འོད་དཀར་ཅན།།འགྲོ་བློའི་ཆུ་མཚོར་འཆར་བའི་ངོ་མཚར་གྱི།།ཕན་བདེའི་སྣང་བས་རྟག་ཏུ་སྐྱོང་གྱུར་ཅིག།
གདོད་མའི་མགོན་པོ་མཁའ་དང་མཉམ་གྱུར་དངོས་པོ་ཀུན་གྱི་ངོ་བོ་ཉིད།།གཉིས་མེད་སྒྱུ་མའི་རོལ་རྩེད་མཐའ་ཀླས་མཁའ་ཁྱབ་འགྲོ་བློའི་རྗེས་འགྲོ་གང་།།ཕན་དང་བདེ་བའི་སྤྲིན་ཆེན་ཉིད་དེ་ཕུན་སུམ་ཚོགས།

ཆེའི་མཆོག་སྦྱིན་མཁན།།གཡུ་ཐོག་པ་ཞེས་ཡོན་ཏན་རྒྱ་མཚོས་འཇིག་རྟེན་གསུམ་མགོན་གྱུར་རྒྱལ་དེས།།འཁོར་མཚོ་དུག་གསུམ་འཛིན་ཁྲིས་དཀྲུགས་ལས་མི་ཟད་དུཿཁའི་ནད་ཀྱི་རླབས།།།
འཇིགས་རུང་བཟོད་དཀའི་ཏི་ལའི་གྲོང་ལས་རྣམ་གྲོལ་ཀུན་དགའི་གླིང་ཆེན་པོར།།འདྲེན་པའི་ཐབས་མཁས་ཐུགས་རྗེའི་གྲུ་གཟིངས་ཚེ་ཡི་རིག་བྱེད་མཐའ་ཡས་པས།།སྣ་ཚོགས་མོས་པའི་ཁ་ལོ་སྒྱུར་མཛད་དེང
དཔོན་མཚུངས་མེད་ཁྱོད་གཞན་སུ།།རྒྱལ་བའི་ཡོན་ཏན་ངོ་མཚར་རྒྱ་མཚོའི་གཏེར།།ཡི་གེའི་མཚན་མ་ཀུན་ལས་ངེས་གྲོལ་བ།།མཐའ་ཀླས་ནམ་མཁའི་རྗེས་སུ་འགྲོ་བ་གང་།།བྱིས་བློའི་གཞལ་བྱས་འོལ་ཅིར
བགྱི་བ་ཅི།།དེ་ཕྱིར་ཟླ་མེད་ཁྱོད་ཀྱིས་གསང་བའི་དཔེ།།འགག་མེད་མཐའ་ཀླས་ནམ་མཁའི་ཡངས་པ་བཅལ།།རྣམ་པར་འབྱེད་པའི་གཞལ་བྱ་མ་མཆིས་པ།།དེར་ནི་བདག་ཉིད་སྤྲོས་པའི་བློ་ཟད་དོ།།དེ་ཕྱིར་དམ་པ
རྣམས་ཀྱིས་གསང་བའི་གནས།།ཆ་ཙམ་ཡི་གེའི་ལམ་དུ་སུ་ཡིས་ཆུད།།དེ་ལྟ་ན་ཡང་སྙིང་ནས་ཡིད་ཆེས་པའི།།དང་བའི་བསྟོད་ཚིག་ངོ་མཚར་འཕྲེང་བ་སྤེལ།།དེ་ལ་འདིར་དུས་གསུམ་གྱི་རྒྱལ་བ་སྲས་དང་བཅས

པའི་མཁྱེན་བརྩེ་ནུས་པའི་སྤྱི་གཟུགས་མཁས་པ་དང་གྲུབ་པའི་ཕ་རོལ་ཏུ་ཕྱིན་པ་རིགས་ཀུན་ཁྱབ་བདག་གཡུ་ཐོག་ཡོན་ཏན་མགོན་པོ་ཞེས་ས་གསུམ་ན་སྙན་པའི་གླགས་པ་ཆེས་ཆེར་གཡོ་བ་འདི་ཉིད་གཆོ་ག་གསུམ་གྱི་ཐུགས་རྗེ་དང་ལུས་ཅན་སྤྱི་མཐུན་གྱི་ལེགས་བྱས་མངོན
པར་དར་བའི་མཐུ་ལས་གངས་ཅན་གྱི་ལྗོངས་འདིར་རྙིང་མ་ཡོན་ཏན་མགོན་པོ་སླར་ཡང་བསམ་བཞིན་དུ་སྲིད་པ་བཟུང་སྟེ་སྐུ་གསུང་ཐུགས་མི་ཟད་པ་རྒྱན་གྱི་འཁོར་ལོའི་བཀོད་པ་སོ་སོ་སྐྱེ་བོ་རྣམས་ཀྱི་བློ་ལས་འདས་ཤིང་འཕགས་པས་ཀྱང་བརྗོད་དཀའ་བའི་སྒོ་ནས་འགྲོ་བ་ཇི་སྙེད
པཔ་སྡུག་བསྔལ་ལས་བསྒྲལ་བ་དང་།གསོ་བ་རིག་པའི་བསྟན་པ་རིན་པོ་ཆེ་ཉིན་མོ་ལྷར་གསལ་བར་མཛད་པ་སོགས་འཕགས་པ་མཆོག་གི་སྤྱོད་པ་རླབས་པོ་ཆེ་བགྲང་བར་འདས་པ་ལས་ཆ་ཙམ་ཕྱོགས་གཅིག་ཏུ་མཚོན་པར་བྱ་ན།འདི་སྐད་ཐོས་ཏེ་གཡུ་ཐོག་གི་གདུང་ལ་གསར་རྙིང
གཉིས་ཡོད་པའི་བྱམས་པ་བདེ་ལེགས་ཡན་རྙིང་མ་ཡིན་པ་ནི་གདུང་རབས་ལས།དཀོན་ཅོག་བདེ་ལེགས་བྱམས་པ་བདེ་ལེགས་ཏེ།།བསྟན་འཛིན་གསོ་བ་རིག་པའི་ཁུར་ཆེན་ཁུར།།གཡུ་ཐོག་རྙིང་མའི་བརྒྱུད་འཛིན་འདི་ཡན་ཡིན།།ཞེས་གསུངས་ཤིང་།གཡུ་ཐོག་ཉི་མ་འོད་ཟེར།པདྨ་རྡོ་རྗེ།
གུ་རུ་རྡོ་རྗེ།བྱང་ཆུབ་རྡོ་རྗེ།གངས་ཅན་མཁས་པ་དང་ལྔ་པོ་འདི་གསང་སྔགས་སྔ་འགྱུར་གྱི་ཆོས་ལ་ཤིན་ཏུ་མཁས་ཤིང་གྲུབ་པ་ཐོབ་པ་བྱུང་།ལྷག་པར་གངས་ཅན་མཁས་པ་ཞེས་བྱ་བ་འདི་གསང་སྔགས་གསར་རྙིང་དང་གསོ་དཔྱད་སྤྱི་ལ་ཤིན་ཏུ་མཁས་པར་གྱུར་ཀྱང་།འོན་ཏེ་འདི་ལྔའི
རིང་ལ་བདུད་རྩི་སྨན་སྒྲུབ་སྨན་འཕྲེང་སོགས་ནུབ་ཅིང་རྙིང་མའི་ཆོས་ཀྱི་མ་མོ་ལྟ་བུར་གྱུར་པས་གཡུ་ཐོག་གསར་མའི་འགོར་བྱུད་ཀྱང་རུས་བརྒྱུད་ཙམ་ལས་གསར་མ་དྲི་མ་མེད་པ་མ་ཡིན་པ་ནི་གདུང་རབས་ལས།ཉི་མ་འོད་ཟེར་པདྨ་རྡོ་རྗེ་དང་།།གུ་རུ་རྡོ་རྗེ་བྱང་ཆུབ་རྡོ་རྗེ་དང་།

གངས་ཅན་མཁས་པའི་གཙུག་རྒྱན་ཞེས་བྱ་ལྔ།།གསང་སྔགས་རྙིང་མའི་བསྟན་པ་ལ་ཞུགས་ནས།།གསང་སྔགས་རྙིང་མའི་མ་མོ་ལྟ་བུར་གྱུར།།དེ་ལྔའི་རིང་ལ་བདུད་རྩི་སྨན་སྒྲུབ་ཀྱི།།དབང་གི་ཆུ་རྒྱུན་སྨན་འཕྲེང་སྨན་འབྲིད།།
ནུབ།།ཅེས་གསུངས་པས།དེ་ལྔའི་རིང་ལ་སྨན་འཕྲེང་སྨན་སྒྲུབ་སོགས་ནུབ་པ་དེ་དག་གསོ་བའི་ཕྱིར་སླར་ཡང་སྨན་པའི་རྒྱལ་པོའི་འཕྲིན་ལས་ཀྱི་རོལ་གར་རྙིང་མ་འདྲེ་རྗེ་བཛྲ་ཁྱུང་པོ་རྡོ་རྗེ།ཡོན་ཏན་མགོན་པོ།འབུམ་སེང་སྲ་ལུ་རྡོ་རྗེ་གྲགས་ཏེ་སྤྲུལ
འི་སྐྱེས་མཆོག་དེ་དག་གསར་མ་དྲི་མ་མེད་པ་ལྔར་རིམ་པ་ལྟར་བསམ་བཞིན་བྱོན་པ་ནི།གདུང་རབས་ལས།བདུད་རྩི་སྨན་འཕྲེང་སྨན་སྒྲུབ་རལ་སྐོར་སོགས།།དར་བར་དགོངས་ནས་སླར་ཡང་བསམ་བཞིན་དུ།།སྐྱེ་བ་བཞེས་པའི་སྐྱེས་བུ་དམ་པ་ནི།།
དྲི་རྗེ་བཛྲ་ཁྱུང་པོ་རྡོ་རྗེ་དང་།།ཡོན་ཏན་མགོན་པོ་མཁས་པ་འབུམ་སེང་དང་།།གཡུ་ཐོག་སྲ་ལུ་རྡོ་རྗེ་གྲགས་པ་ལྔས།།སྨན་འཕྲེང་སྨན་སྒྲུབ་དར་ཞིང་རྒྱས་པར་མཛད།།དྲི་མེད་གསར་མའི་གདུང་འཛིན་ལྔ་ལ་འདུད།།ཅེས་གསུངས་པས་གསར་མ་དྲི
མ་མེད་པ་འདི་ལྔ་ཡིན་ཅིང་།འདི་ལྔ་རྙིང་མ་འདྲེ་རྗེ་ནས་སྲ་ལུའི་བར་སླར་ཡང་བྱོན་པ་ཡིན་ཏེ།དེ་ཡང་གཡུ་ཐོག་རྙིང་མ་ཡོན་ཏན་མགོན་པོ་ཡེད་པར་ཕེབས་ནས་སྐྱོན་ཕུག་པར་དཔོན་སློབ་རགས་བསྡུས་འགས་ཞག་ལྔ་བཞུགས་པའི་ཚེ།།གཡུ་ཐོག
་ཆེན་པོ་ལ་ལྷ་མོ་བདུད་རྩི་མ་བྱོན་ནས་གཡུ་ཐོག་པའི་བརྒྱུད་པ་ལ་གསར་རྙིང་གཉིས་འབྱུང་སྟེ།ཇོ་བོ་བ་ནུ་མ་ནས་བྱམས་པ་བདེ་ལེགས་ཡན་རྙིང་མ་དང་།ཁྱེད་རང་གི་མེས་པོ་འདྲེ་རྗེ་བཛྲ་མཐོང་བ་དོན་ལྡན་སླར་ཡང་གཡུ་ཐོག་པའི་གདུང་བརྒྱུད་དུ།

བྱོན་པ་ལ་གཡུ་ཐོག་གསར་མ་ཞེས་སོ་གསུངས་པ་དང་།རྙིང་མ་ཡོན་ཏན་མགོན་པོའི་སྲས་ལ་ཡུང་བསྟན་གསུངས་པ་ལས་ཀྱང་།བུ་ཉོན་ཅིག།གཡུ་ཐོག་གངས་ཅན་མཁས་པའི་གཙུག་རྒྱན་གྱི་སྲས་གཡུ་ཐོག་གསར་མ་དྲི་མ་མེད་པ་ལྔ་འདི་ལྟར་།
ན་ཏེ།གངས་ཅན་མཁས་པའི་སྲས་ལ་བདག་གི་མེས་པོ་འདྲེ་རྗེ་བཛྲ་སླད་ནས་འབྱོན་པར་གདའ།དེས་སྨན་པ་འཚོ་བྱེད་གཞོན་ནུ་ལ་དག་སྣང་དུ་བདུད་རྩི་སྨན་སྒྲུབ་དང་སྨན་འཕྲེང་སོགས་གདམས་ངག་གི་སྐོར་མཛོད་མང་པོ་གསན་ནས་བོད་ཡུལ་གྱི
མུནྡ་པ་སེལ་ལོ།།དེའི་སྲས་ལ་བདག་གི་ཕ་ཇོ་ཁྱུང་པོ་རྡོ་རྗེ།དེའི་སྲས་ལ་བདག་ཡོན་ཏན་མགོན་པོ།དེའི་སྐུལ་བུ་འབུམ་སེང་།དེའི་སྲས་ལ་ངའི་ཚ་བོ་སྲ་ལུ་རྡོ་རྗེ་གྲགས་པ་རྣམས་འབྱོན་ཞེས་གསུངས་ཤིང་།དེ་ལྔའི་ནང་ནས་ཀྱང་ཆེས་མཆོག་ཏུ་
གྱུར་པཔ་རྙིང་མ་ཡོན་ཏན་མགོན་པོའི་ཡང་སྲིད་ཀྱི་ཟློས་གར་གཡུ་ཐོག་གསར་མ་ཡོན་ཏན་མགོན་པོ་ཞེས་སྟོན་པ་སྨན་པའི་རྒྱལ་པོའི་གསུང་གི་སྤྲུལ་པ་དེ་ཉིད་སྔོན་གྱི་དུས་སུ་དྲང་སྲོང་ཆེན་པོ་ཀརྨ་དྲི་མ་མེད་དང་།དེ་ནས་གཞོན་ནུ་འཇིགས་མེད་གུགས་པ་དང་།
དེ་ནས་གཡུ་ཐོག་རྙིང་མ་ཡོན་ཏན་མགོན་པོར་གྲགས།དེ་ཉིད་སླར་ཡང་གསར་མ་ཡོན་ཧ་ན་མགོན་པོར་འབྱོན་པའི་རྒྱུ་མཚན་ནི།དེ་ཡང་རྗེ་རྙིང་མའི་ཛ་ཡུལ་དུ་ཕེབས་པའི་ལམ་དུ་སྨན་གྱི་བླ་མའི་ཞལ་གཟིགས་ནས་འདི་སྐད་གསུངས་ཏེ།དང་པོའི
དུས་དུ་ཀར་མ་དྲི་མ་མེད།།བར་དུ་གཞོན་ནུ་འཇིགས་མེད་གྲགས་པ་ཡིན།།ད་ལྷ་གཡུ་ཐོག་ཡོན་ཏན་མགོན་པོར་གྲགས།།འདི་ནས་སྨན་གྱི་གྲོང་ཁྱེར་ལྷ་སྡུག་ཏུ།།དྲང་སྲོང་རིག་འཛིན་རྣམས་ཀྱི་ཚོགས་དཔོན་བྱེད།།དེ་ནས་ལྔ་བརྒྱ་ཐ་མའི་

དུས་བབས་ལ།།ང་ཡི་གསུང་སྤྲུལ་སྐྱེས་བུ་དམ་པ་ཁྱེད།།འགྲོ་བ་སེམས་ཅན་སྙིགས་མ་ལ་དགོངས་ནས།།གཡུ་ཐོག་གསར་མ་ཞེས་བྱར་རབ་གྲགས་པ།།ཡོན་ཏན་མགོན་པོ་ཞེས་བྱ་འབྱུང་ཞིང་འབྱོན།།སྨན་འཕྲེང་སྨན་སྒྲུབ།།
ཉམས་ལེན་རྒྱས་པར་བྱེད།།ཅེས་གསུངས་སོ།།དེ་ལྟར་ལུང་དུ་བསྟན་པའི་སྐྱེས་མཆོག་གསར་མ་ཡོན་ཏན་མགོན་པོར་གྲགས་པ་འདི་ཉིད་ཀྱི་རྟོགས་པ་བརྗོད་པ་དངོས་བཤད་པ་ལ་ལྔ་སྟེ།ཐོག་མར་རིགས་རུས་གང་དུ་འཁྲུངས་ཚུལ།འཁྲུངས་པའི་གནས།
ས་བཟུང་བ།ལྷུམས་སུ་ཞུགས་ཏེ་ཇི་ལྟར་བལྟམས་པ།ཐོས་བསམ་མཛད་ནས་འཕྲིན་ལས་བསྐྱངས་ཚུལ།མཐར་སྐུ་ལུས་མ་སྤངས་པར་དག་པའི་ཞིང་དུ་ཕབས་ཚུལ།དེ་ལ་དང་པོ་རིགས་རུས་གང་དུ་འཁྲུངས་ཚུལ་ནི།ཇི་སྐད་དུ།དཔུང་
ཟང་གིས་ཞུས་པའི་རྒྱུད་ལས།བྱང་ཆུབ་སེམས་དཔའ་གང་ཞིག་འཁྲུངས་པའི་རིགས།།ལྷ་མི་ལ་སོགས་ཀུན་གྱིས་ཕྱག་བྱས་པ།།ཞེས་དང་།བརྒྱུད་སྐྱོང་པ་ལས།བྱང་ཆུབ་སེམས་དཔའ་སེམས་དཔའ་ཆེན་པོ་དེ་ནི་རིགས་གང་དང་རུས་གང
དུ་ཞེས་སོགས་གསུངས་པས་སྐྱེས་བུ་ཆེན་པོ་དགྲ་ནི་རིགས་རུས་ཆོ་འབྲང་ཕུན་སུམ་ཚོགས་པ་དག་ལ་འབྱོན་པར་གསུངས་པ་ལྟར།བདག་ཉིད་ཆེན་པོ་འདིའི་རིགས་ནི་རྒྱ་གར་གྱི་རྒྱལ་པོ་ཨུཏྤ་ལའི་གདོང་གི་རྒྱལ་སྲིད་ཀྱི་ཁྲི་ལ་རྒྱལ་བུ་དགའ་བའི་བློ་གྲོས
དབང་བསྐུར་བས་དེའི་གདུང་རྗེ་འདི་ཡིན་པས་རིགས་རྒྱལ་རིགས།རུས་ནི་ཇོ་བོ་བ་ནུ་མའམ་ལྷའི་བུ་དམ་པ་ཏོག་དཀར་ཞེས་པ་འོད་གསལ་གྱི་ལྷ་ལས་ཆད་པའི་རུས་སོ།།ཆོ་འབྲང་ནི་དགྲ་བཅོམ་པ་ས་ག་ལྷས་ཆོ་འབྲང་ཉིད་ནི་མ་མ་སྟྭཾ།གང་གི

ཞང་པོ་ཁུངས་ལྡན་བཙལ།།ཞེས་པ་ལྟར།འདིའི་ཆོ་འབྲང་ནི་བྲམ་ཟེ་མོ་ཞིག་ཡིན།ཞིབ་པར་ན་གཡུ་ཐོག་མགོན་པོ་རྙིང་མའི་རྣམ་ཐར་ན་ལུགས་གཅིག་ལ་རིགས་རུས་ཆོ་འབྲང་འདི་ལྟར་བཤད་དེ།རིས་རུས་ནི་ཇོ་བོ་བ་ནུ་མའི་སྲས་བྲམ་ཟེ་
ཤེས་རབ་རལ་གྲིའམ་རྒྱལ་པོ་ཨུཏྤ་ལའི་གདོང་གི་བློན་པོ་བློ་གྲོས་ཆེན་པོའི་བརྒྱུད།ཆོ་འབྲང་ནི་ཆང་ཚོང་མ་སྐྱེས་པའི་ཡིད་འཕྲོག་མ་ཞེས་པ་ལྷ་མོ་བདུད་རྩི་མའི་སྤྲུལ་པ་དེ་ཡིན་པར་ཞིབ་ཏུ་བཤད་ཡོད་དོ།།དེ་ལྟར་རིགས་རུས་ཆོ་འབྲང་ཕུན་སུམ་ཚོགས་
པའི་སྐྱེས་བུ་དམ་པ་འདི་ཉིད་འཁྲུངས་པའི་གནས་ནི།གཡས་རུ་གཙང་གི་སའི་ཐིག་ལེ་དགེ་བཅུའི་དཔལ་འབྱོར་མཐའ་དག་མ་ཚང་བ་མེད་པར་ངང་གིས་འདུ་བ་ཉིང་སྟོད་རིགས་པའི་འབྱུང་གནས་ཀྱི་སའི་ཆ་ལས་སྒོ་བཞི་རེ་ཐང་ཞེས་བྱ་བ་དེ་ཡིན་ནོ།།གོང་།
དུ་བཤད་པ་ལྟར་རྗེ་འདིའི་མེས་པོ་ནི་འདྲེ་རྗེ་བཛྲ་ཞེས་བྱ་བ་སྟེ་འདི་ལ་སྔ་སོར་གཡུ་ཐོག་རྙིང་མའི་སྐབས་སུ།འདྲེ་རྗེ་ཡིན་པའི་རྒྱུ་མཚན་དང་།འདི་ནས་བཟུང་སྟེ་གཡུ་ཐོག་པ་ཟེར་བའི་མིང་བྱུང་བ་སོགས་ཀྱི་ལོ་རྒྱུས་ཇི་ལྟ་བ་བཞིན།གསར་མའི་འདྲེ
རྗེརྡོརྗེ་འའདི་ལ་ཡང་དེ་བཞིན་བྱུང་སྟེ་གཡུ་ཐོག་གསར་མ་གངས་ཅན་མཁས་པའི་སྐབས་སུ་གཡུ་ཐོག་པ་ལ་ཉང་སྟོད་སྒོ་བཞི་རེ་ཐང་པ་ཟེར་ཡང་།འདྲེ་རྗེ་འདིའི་རྒྱ་རག་ཀ་བ་འཕྲང་གི་སྡུག་འདྲེ་ནད་ལས་གྲོལ་བར་མཛད་པས་འདྲེ་དེས་རྗེ་བཞིན་ཁུར་བས་འདྲེ་རྗེ།
འདྲེ་དེ་ནད་ལས་གྲོལ་བའི་དྲིན་གསོབ་ཏུ་བུད་མེད་གཡུ་རྒྱན་མཆོར་པོ་ཡོད་པ་ཞིག་འདྲེ་དེས་ཆུ་ལ་བསྐུར་བ་ཆུས་ཁྱེར་ནས་ཉང་སྟོད་ཟམ་མོ་ཆེའི་སྡེར་སླེབ་བྱུང་བའི་གཡུ་རྒྱན་རྣམས་ཚགས་བྱས་རུས་པ་ཆུར་སྦྱངས་ཏེ་གཡུ་རྒྱན་རྣམས་ཁ་ཐོག་ཏུ་བཀྲམྦས།

པས་དེ་རྫི་བོ་ཞིག་གིས་མཐོང་བས་རྫི་བོ་ན་རེ་སྒོ་བཞི་རེ་ཐང་པ་ལ་གཡུའི་ཐོག་བདུག་ཟེར་བས་སླར་ཡང་འདྲེ་རྗེ་དང་གཡུ་ཐོག་པ་ཟེར་བ་རྙིང་མའི་སྐབས་སྟོང་ལུང་དུ་བྱུང་བ་བཞིན་ཉང་སྟོད་དུ་ཡང་དེ་ལྟར་བྱུང་ངོ་།།དེ་ནས་འདྲེ།།
རྗེ་དེ་ཉིད་ཀྱིས་རྒྱ་གར་ལ་བྱོན་ནས་སྨན་འཕྲེང་སྨན་སྒྲུབ་རྣམས་འཚོ་བྱེད་གཞོན་ནུར་ལྷོ་ཕྱོགས་དཔལ་གྱི་རི་བོར་དག་སྣང་དུ་མཇལ་བས་ལེགས་པར་ཐོབ་སྟེ་སླར་ཡང་རང་གི་སྲས་ཁྱུང་པོ་རྡོ་རྗེ་ལ་གནང་།དེ་ནི་གསོ་རིག་གི་གཞུང་སྤྱི་ལ་ཡང་མཁས་
ཤིང་ལྷག་པར་སྨན་འཕྲེང་སྨན་སྒྲུབ་སོགས་ལ་ཉམས་ལེན་གྱི་མཐིལ་མཛད་པའི་མཁས་གྲུབ་གཉིས་ཀ་འཛོམ་པས་འཕྲིན་ལས་ཀྱང་ཤིན་ཏུ་ཆེ།དེའི་སྲས་ལ་མཁས་གྲུབ་ཆེན་པོ་ཡོན་ཏན་མགོན་པོ་འདི་ཉིད་བྱུང་བ་ནི།ཁྱུང་པོའི་ཇོ་མོ་པདྨ་འོད
ལྡན་ཞེས་བྱ་བ་ཤེས་རྒྱུད་དུལ་ཞིང་དགེ་ལ་དཀར་བ།སྙིང་རྗེ་ཆེ་ཞིང་བྱང་སེམས་འབྱོངས་པ།མཁའ་འགྲོའི་མཚན་རྟགས་དང་ལྡན་པ་ཞིག་ཡོད་པ་དེ་ལ་རྗེ་འདི་ཉིད་ལྷུམས་སུ་ཞུགས་པའི་སྔ་ལྟས་སུ་ནུབ་ཅིག་ཡུམ་གྱི་མནལ་དང་ཟ་ཟི་འདྲེས་མ་
ག་ཏུ་ཤར་ཕྱོགས་ནས་འཇའ་ཁ་དོག་ལྔ་པ་ཞིག་ཟུག་པའི་སྣེ་ལ་ཁྱེའུ་སེར་པོ་གསེར་གྱི་ཐོར་ཚུགས་ཅན་ལག་ན་ཨ་རུ་ར་ལོ་མ་དང་བཅས་པ་ཐོགས་པ་ཞིག་བཙུན་མོ་པདྨ་འོད་ལྡན་རང་གི་ལུས་ལ་ཐིམ་པ་རྨིས་པས་ལུས་སེམས་ལ་སྔན་ཆད་མྱོང་མ
མྱོང་བའི་བདེ་བ་བསམ་གྱིས་མི་ཁྱབ་པ་སྐྱེས་ཏེ་དེའི་ཚེ་ལྷུམས་སུ་ཞུགས་སོ།།དེ་ནས་ཟླ་བ་བཅུའི་བར་ཕལ་ཆེར་དུ་ཡུམ་ལ་རང་ལུས་འོད་ཀྱི་ཕུང་པོར་གྱུར་པའི་སྣང་བ་དང་།སྐབས་བགར་རྨི་ལམ་དུ་དྲང་སྲོང་ཡིད་ལས་སྐྱེས་ཡིན་ཟེར་བའི་ཤེལ་གྱི་ཁྱེའུ

མཐོ་གང་ཙམ་ཞིག་ཡུམ་རང་གི་སྙིང་ཁའི་ཐད་དུ་འདུག་པའི་སྣང་བ་རྨིས་པ་དང་།ཡབ་ཁྱུང་པོའི་མནལ་ལམ་དུ་ཛོ་ཀི་མཚོན་ཆ་ཐོགས་པ་བཞིས་ཡུམ་པདྨ་འོད་ལྡན་ལ་ཕྱག་མཆོད་བྱེད་ཅིང་ཁོང་རྣམས་ན་རེ།འདི་ནཱ་སྨན་བླའི་གསུང་སྤྲུལ་ཡོན་ཏན་
མགོན་པོ་ཡོད་པས་ཅག་དག་པོ་གྱིས་ཤིག་ངེད་ཀྱང་འདིའི་བསྲུང་མ་ཡིན་ཟེར་བ་སོགས་ངོ་མཚར་བའི་ལྟས་མང་པོ་རྨིས།དེ་ནས་ཟླ་བ་བཅུ་ཙམ་ལ་རེག་པའི་ཚེ་དབྱར་ཟླ་ར་བའི་ཚེས་བརྒྱད་ལ་ཡུམ་ལ་འབྱུང་འཁྲུགས་ཀྱི་གནོད་པ་མེད་པར་ཤར་རིའི་ཕྲག།
པ་ལས་ཉིན་མོར་བྱེད་པའི་དཀྱིལ་འཁོར་ཐོན་པ་བཞིན་ལེགས་པར་བལྟམས་པའི་མམོདོ་ལ་དྲང་སྲོང་རིགས་ལྔ་མངོན་སུམ་དུ་བར་སྣང་དུ་བྱོན་ནས་བྱིན་གྱིས་རློབ་ཅིང་།སྨན་གྱི་ལྷ་མོ་བརྒྱད་དང་ལྷའི་ཚོགས་དཔག་ཏུ་མེད་པས་ནི་ཁྲུས་གསོལ།འཆི་མེད
ལམ་གྱི་མཐའ་དབུས་ཐམས་ཅད་ནི་དབང་པོའི་གཞུ་རིས་ཀྱི་དྲྭ་བས་ཁེ་བས།ལྷའི་རོལ་མོའི་སྒྲ་དང་དྲི་བཟང་པོས་ནི་ཕྱོགས་མཐའ་དག་ཁྱབ།མེ་ཏོག་གི་ཆར་ཡང་ཆུ་ཚོད་ལྔ་ཙམ་གྱི་བར་བབས་ཏེ་རྨད་དུ་བྱུང་བའི་གཏམ་དེ་རིགས་ནི་བརྗོད་ལས་འདས་
པཔ་ཡོད་དོ།